cyanic-selkie/wikianc huggingface dataset:
ტუნისის ისტორია
ანტიკური ხანა
429 წელს ჩრდილოეთ აფრიკა დაიპყრო დასავლეთ რომის იმპერიის მიმართ მტრულად განწყობილმა გერმანულმა ტომებმა - ვანდალებმა. ტუნისი გახდა ვანდალთა და ალანთა სამეფოს ცენტრი, რომელმაც იარსება 534 წლამდე, სანამ ეს ადგილები არ დაიპყრო ბიზანტიის იმპერატორ იუსტინიანე I დიდის ჯარებმა. საუკუნეზე მეტი მომავალი ტუნისის მიწები ბიზანტიის იმპერატორის მმართველობის ქვეშ იყო.
შუა საუკუნეები
არაბები ტუნისის ტერიტორიაზე 670 წელს შეიჭრნენ უკბა იბნ ნაფის მეთაურობით. აქ მათ დააარსეს ქალაქი კაირუანი და ნელ-ნელა დაიქვემდებარეს ქრისტიანთა და ბერბერთა ცალკეული დასახლებები. 698 წელს აიღეს და დაანგრიეს ბიზანტიის კართაგენი, რომლის ადგილას აღმართეს არაბული ტუნისი.
აღლაბიდების დინასტია (800-909)
რამდენიმე თაობის შემდეგ ჩამოყალიბდა ადგილობრივი არისტოკრატია. ის უკმაყოფილო იყო ადგილობრივ საქმეებში ხალიფატი ჩარევით. 797 წელს დაიწყო მცირე აჯანყება, რომელმაც ფართო ხასიათი მიიღო. აჯანყებამ კაირუანს მიაღწია. ხალიფას მიერ დანიშნულმა ხელისუფალმა ვერ შეძლო წესრიგის აღდგენა. პროვინციის ადგილობრივ მმართველს იბრაჰიმ იბნ აღლაბს კარგად ორგანიზებული ჯარი ჰყავდა. მან ჩაახშო აჯანყება. იბრაჰიმმა თხოვნით მიმართა ხალიფას — მიეცათ მისთვის იფრიქიის მმართველობის უფლება. ხალიფა ჰარუნ ალ–რაშიდი დათანხმდა. იბრაჰიმ ინბ აღლაბი და მისი შთამომავლები, როგორც აღლაბიდები ხალიფა ჰარუნ ალ-რაშიდის სახელით მართავდნენ ტუნისს, ტრიპოლიტანიას აღმოსავლეთ ალჟირს 800-909 წწ. აღლაბიდების არმია შედგებოდა არაბი დამპყრობლების შთამომავლების, გამუსლიმებული ბერბერების და შავკანიანი მონა-ჯარისკაცებისაგან. ადმინისტრაციული პოსტები ეკავათ არაბ და სპარსელ ემიგრანტებს, აგრეთვე, ზოგიერთ ქრისტიანსა და ებრაელს.
ტუნისი აღლაბიდებსა და ოსმანებს შორის
აღლაბიდებსა და ოსმანებს შორის პერიოდი რამდენიმე დინასტიის მმართველობის ხანას მოიცავს. მე-X ს. დასაწყისში იფრიქიის ტერიტორიაზე დაიწყო ისმაილიტების აჯანყება, რომელსაც სათავეში ედგა აბუ აბდალაჰი და იმაილიტი იმამი უბეიდალაჰი, რომელიც თავის თავს აცხადებდა ალისა და ფატიმას შთამომავლად. 909 წელს ისმაილიტთა არმიამ დაიკავა კაირუანი, სადაც უბეიდალაჰმა საზეიმოდ გამოაცხადა თავი ხალოიფა ალ-მაჰდად (909—934). პირველ წლებში ახალი სახელმწიფო თავგამოდებით ცდილობდა დაეპყრო ეგვიპტე, სადაც მალე გადაინაცვლა ფატიმიდების სახელმწიფოს ცენტრმა.
1148წელს ნორმანული წარმოშობის სიცილიის სამეფოს პირველმა მეფემ, როჯერ II-მ გიორგი ანტიოქელის დახმარებით დაამყარა ტუნისის სანაპიროებზე თავისი ხელისუფლება. ნორმანთა პერიოდში ტუნისში დაარსდა ქრისტიანული სკოლები და გაუმჯობესდა ურთიერთობები.
1160 წელს ნორმანები განდევნეს მაროკოს მმართველის აბდ ალ-მამუნის ჯარებმა, რომელმაც მაღრიბში საფუძველი დაუდო ალმოჰადების დინასტიას.
1229 წელს ტუნისი მოექცა ჰაფსიდების დინასტიის მმართველობის ქვეშ.
1270 წელს საფრანგეთის მეფე ლუდოვიკო IX-მ წამოიწყო ჯვაროსნული ლაშქრობა ტუნისის წინააღმდეგ, მაგრამ ჰაფსიდებმა მოიგერიეს მათი შემოტევა.
1534 წელს ტუნისს დაეუფლნენ თურქი მეკობრეები ხაირ ალ-დინ ბარბაროსას მეთაურობით, თუმცა ჰაფსიდებმა შეინარჩუნეს თავიანთი ხელისუფლება ესპანელების დახმარებით (ტუნისის ომი). მაგრამ 1574 წელს ჰაფსიდების დინასტია დაამხო იტალიური წარმოშობის თურქმა მეკობრემ ულუჩ ალიმ.
ოსმანთა იმპერიაში
1574 წლიდან ტუნისი შედიოდა ოსმანთა იმპერიაში. 1591 წელს ადგილობრივ იანიჩართა კორპუსის მეთაური შეცვალა სულთნის ნდობით აღჭურვილმა ნაცვალმა, რომელსაც „დეი-ს“ ტიტული ჰქონდა. 1704 წლიდან ის გახდა ნაწილობრივ დამოუკიდებელი ვასალური სახელმწიფო.
1705 წელს დაიწყო ჰუსაინიდების დინასტიის მმართველობის ხანა, რომელიც ქვეყანას მართავდა 1957 წლამდე.
ბეების სია
1861 წელს ტუნისში მიღებულ იქნა მთელს არაბულ სამყაროში პირველი კონსტიტუცია.
საფრანგეთის კოლონიური იმპერიის შემადგენლობაში
თურქული და ევროპული გავლენით ქვეყანაში აღმოცენდა ნაციონალურად განწყობილი წრე — "ახალგაზრდა ტუნისი" - ახალგაზრდა თურქების არაბული ვარიანტი, რომელიც 1920 წელს გარდაიქმნა პარტია დუსტურად. 1934 წელს პარტია დუსტური დაიშალა ზომიერ და რადიკალურ ფრთად (ახალი დუსტური ჰაბიბ ბურგიბას მეთაურობით). რამდენადაც მეორე მსოფლიო ომის დროს საფრანგეთის ტერიტორია მოექცა გერმანული ოკუპაციის ქვეშ, ტუნისი დაექვემდებარა ვიშის რეჟიმს.
1942 წელს ტუნისში გადასხდა ვერმახტის ჯარები, რომელსაც ნახევარი წლის შემდეგ მოკავშირეებმა აიძულეს კაპიტულაცია.
ომის შემდეგ 1947 წელს საფრანგეთმა ტუნისს მიანიჭა ავტონომია და შექმნა ადგილობრივი ხელისუფლება ტუნისის მინისტრთა საბჭოს სახით.
1951 წელს ქვეყანაში დაიწყო გაფიცვები, რომელმაც საფრანგეთის ხელისუფლების მხრიდან გამოიწვია რეპრესიები. სიტუაცია იმდენად გამწვავდა და გახანგრძლივდა, რომ 1956 წლის 20 მარტს საფრანგეთმა ოფიციალურად აღიარა ტუნისის დამოუკიდებლობა, თუმცა შეინაჩუნა სამხედრო ბაზა ბიზერტაში. საფრანგეთს სურდა, თავისი ძალები გადაესროლა ალჟირში, სადაც ასევე, გამწვავდა ომი დამოუკიდებლობისათვის, რომელიც 1954 წლიდან 1962 წლამდე გაგრძელდა.
დამოუკიდებელი ტუნისი
1956 წელს ტუნისი გახდა დამოუკიდებელი მონარქიული სახელმწიფო. სახელმწიფოს მეტაური გახდა ბეი მუჰამად VIII ალი-ამინი, რომელმაც მალე მიიღო მეფის ტიტული. 1957 წლის 25 ივლისს ეროვნულმა კრებამ გააუქმა მონარქია და ტუნისი რესპუბლიკად გამოაცხადა. მისი პირველი მეთაური გახდა ჰაბიბ ბურგიბა. დამოუკიდებლობის პირველ წლებში მმართველ წრეებში დომინირებდა პანარაბიზმის იდეა. ხელისუფლების მაღალ ეშელონებში სერიოზულად განიხილებოდა არაბთა ისლამური რესპუბლიკის შექმნის იდეა. 60-ანი წლების დასაწყისში ქვეყანაში დამყარდა ერთპარტიული რეჟიმი. პარტია დუსტური გარდაიქმნა ჯერ ნეოდუსტურად, შემდეგ სოციალისტურ დუსტურულ პარტიად.
1981 წლის საყოველტაო არცევნებზე პარლამენტის ყველა ადგილი მიიღო სოციალისტურმა დუსტურულმა პარტიამ, რომელიც არჩევნებზე გამოდიოდა სრულიად ტუნისის შრომით გაერთიანებასტან ერთად კოალიციაში. ამან საშუალება მისცა ადგილების გარეშე დარჩენილ პარტიებს, მოეხდინათ გაერთიანება და კონსოლიდაცია.
1985 წელს გაწყვეტილ იქნა დიპლომატიური კავშირი ლიბიასთან მუამარ კადაფის „ანტიტუნისური ზომების“ გამო, რომელმაც ტუნისელ ოპოზიციონერებს შესთავაზა თავშესაფარი.
1986 წლის არჩევნებს ბოიკოტი გამოუცხადა ოპოზიციამ ქვეყნის საშინაო პოლიტიკის გამკაცრების გამო. და კვლავ პარლამენტის ყველა ადგილი მოიპოვა მმართველმა პარტიამ.
1987 წელს ქვეყანაში აღმოაჩინეს და გაანადგურეს ე.წ. „ჰომეინის ქსელი“, რომელიც ქვეყანაში გადატრიალებას ამზადებდა.
2011 წელს მასობრივი აქციების შედეგად პრეზიდენტი ბენ-ალი ქვეყნიდან გაიქცა. მოვლენებმა მიიღო მეორე ჟასმინის რევოლუციის სახელი. ტუნისის პარლამენტის თავმჯდომარე ფუად მებაზა გახდა დროებითი პრეზიდენტი.
2014 წლის არჩევნებით ტუნისის პრეზიდენტია ბეჯი ყაიდ ეს-სებსი.
რესურსები ინტერნეტში
კატეგორია:აფრიკის ისტორია კატეგორია:ჩრდილოეთი აფრიკა კატეგორია:ტუნისის ისტორია კატეგორია:ისტორია ქვეყნების მიხედვით კატეგორია:ტუნისი
სიმფსონები (სეზონი 4)
ამერიკული ანიმაციური ტელესერიალ „სიმფსონების“ მეოთხე სეზონი ეთერში გადიოდა 1992 წლის 24 სექტემბრიდან 1993 წლის 13 მაისამდე. იგი სულ შედგება 22 ეპიზოდისგან და იწყება ეპიზოდით Kamp Krusty. სეზონის პროდიუსერები არიან ელ ჯინი და მაიკ რაისი
სქოლიო
კატეგორია:სიმფსონების სეზონები კატეგორია:1992 წლის ტელესეზონები კატეგორია:1993 წლის ტელესეზონები
კავკასიური ლეოპოლდია
კავკასიური ლეოპოლდია (Leopoldia caucasica) — მრავალწლოვანი ბალახოვანი მცენარე სატაცურისებრთა ოჯახისა. აქვს მოკლე ცილინდრული, კაშკაშა ლურჯ-იისფერი ყვავილსაფარი, ლურჯი ყვავილსაფრის კბილები; უნაყოფო, მოკლე, თავაკისებურ მტევან ყვავილედებად შეკრებილი ყვავილები; მათი ყუნწები რკალივითაა ამოღუნული. სქელი, ხაზური ან ფართოხაზური, ოდნავ რკალივით მოხრილი ან ღეროზე მოკლე ფოთლები. 20-40 სმ სიმაღლის ღერო. ყვავის აპრილ-მაისში. გავრცელებულია კავკასიის ეკორეგიონსა და ჩრდილოეთ ერაყში. საქართველოში გვხვდება კახეთში, ქართლსა და თრიალეთში. იზრდება მთის ქვედა, შუა და ზედა სარტყლებში, ქვა-ღორღიან ეკოტოპებზე, მთის ველების ფორმაციებში, ნახევრად უდაბნოებში, არიდულ მეჩხერ ტყეებში. ზოგიერთი წყაროს მიხედვით ეკუთვნის ყაზახას (Muscari) გვარს.
სქოლიო
კატეგორია:სატაცურისებრნი
აზარუ
აზარუ  (Azaru) — სოფელი აზერბაიჯანში, ლენქორანის რეგიონის ასტარის რაიონში.
რესურსები ინტერნეტში
კატეგორია:ასტარის რაიონის სოფლები
გაბრიელ ესპანელი
გაბრიელ ესპანელი (Gabriel de España; დ. 12 მაისი, 1752 — გ. 23 ნოემბერი, 1788) — ბურბონთა დინასტიის წარმომადგენელი. ესპანეთის, ნეაპოლისა და სიცილიის მეფე კარლ III-ისა და დედოფალ მარია ამალია საქსონიელის უმცროსი ვაჟი.
ბიოგრაფია
მინი|მარცხნივ|გაბრიელის გერბი გაბრიელი დაიბადა 1752 წლის 12 მაისს პორტიჩის სასახლეში, ნეაპოლში. მისი სრული სახელია გაბრიელ ანტონიო ფრანსისკო ხავიერ ხუან ნეპომუჩენო ხოსე სერაფინ პასკალ სალვადორ დე ბურბონ ი ვეტინი. იგი იყო ნეაპოლისა და სიცილიის მეფე კარლ III-ისა და მისი მეუღლის, დედოფალ მარია ამალია საქსონიელის უმცროსი ვაჟი.
კარლ III-ის მრავალი შვილიდან, გაბრიელი ყველაზე შრომისმოყვარე და ინტელიგენტი იყო. მას ძალიან უყვარდა კულტურა და ცნობილი იყო თავისი შესანიშნავი თარგმანებით. იგი თარგმნიდა სალუსტისა და მაეცენას პოემებს. მისი მუსიკის მასწავლებელი ანტონიო სოლერი იყო, რომელმაც გაბრიელს საოცრად დაკვრა ასწავლა კლავესინზე. კლავესინის გარდა, გაბრიელი კარგად უკრავდა ორღანზეც. შემდგომში, იგი სასახლის საზოგადოებისათვის უკრავდა ხოლმე.
1765 წელს მისი ძმა კარლი დაქორწინდა თავის ბიძაშვილ მარია ლუიზა პარმელზე, თუმცა წყვილს 1771 წლამდე არ უჩნდებოდათ ბავშვები. ამ პერიოდის მანძილზე გაბრიელი ესპანეთის ტახტის რიგით მესამე მემკვიდრე მოჰყვა.
1785 წლიდან დაიწყო მოლაპარაკებები გაბრიელისა და მარია ანა ვიქტორია პორტუგალიელის ქორწინებასთან დაკავშირებით, რომელიც პორტუგალიის მეფე პედრუ III-ისა და დედოფალ მარია I-ის ქალიშვილი იყო. 1785 წლის 12 აპრილს, ლისაბონში შედგა გაბრიელისა და მარია ანა ვიქტორიას მარიონეტული ქორწინება, თუმცა ისინი ერთმანეთს პირველად 23 მაისს შეხვდნენ არანხუესში. წყვილს სულ სამი შვილი შეეძინა, რომელთაგან ორი ჩვილობაშივე დაიღუპა.
როდესაც მათი მესამე შვილი, კარლოს ხოსე დაიბადა, გაბრიელი ცოლ-შვილის სანახავად ესკორიალში წავიდა, სადაც იგი ყვავილით დაავადდა და 1788 წლის 23 ნოემბერს, 36 წლის ასაკში გარდაიცვალა.
წინაპრები
გაბრიელ ესპანელის წინაპრები
ლიტერატურა
კატეგორია:დაბადებული 12 მაისი კატეგორია:დაბადებული 1752 კატეგორია:გარდაცვლილი 23 ნოემბერი კატეგორია:გარდაცვლილი 1788 კატეგორია:ბურბონები კატეგორია:ესპანეთის ბურბონები კატეგორია:ესპანეთის ინფანტები კატეგორია:ყვავილით გარდაცვლილები კატეგორია:ესკორიალის ინფანტების პანთეონში დაკრძალულები
Nutella
Nutella (ნუტელა) — იტალიური დამტკბარი თხილის შოკოლადის კარაქი. იწარმოება 1964 წლიდან იტალიური კომპანია „ფერეროს“ მიერ.
ნუტელა იყიდება მსოფლიოს 75 ქვეყანაში. 2014 წელს ნუტელას 50 წელი შეუსრულდა.
ყოველწლიურად 5 თებერვალს აღინიშნება „ნუტელას მსოფლიო დღე“.
ლიტერატურა
კატეგორია:იტალიური სამზარეულო კატეგორია:იტალიური ბრენდები
ბერეზივკა (ლუბნის რაიონი)
ბერეზივკა (Березівка) — სოფელი უკრაინაში. მდებარეობს პოლტავის ოლქის ლუბნის რაიონში. 2013 წელს სოფლის მოსახლეობა 514 კაცს შეადგენდა.
რესურსები ინტერნეტში
კატეგორია:ლუბნის რაიონის სოფლები
ბიო (მრავალმნიშვნელოვანი)
ბიო შეიძლება აღნიშნავდეს:
ადამიანი ობობა: სახლიდან შორს
„ადამიანი ობობა: სახლიდან შორს“ (ინგლ. Spider-Man: Far From Home) — 2019 ამერიკული სუპერგმირული ფილმი, რომელიც ეფუძნება Marvel Comics- ების პერსონაჟს ადამიან ობობას. ფილმის მწარმეობლებია კომპანია Columbia Pictures და Marvel Studios და მისი დისტრიბუტორია Sony Pictures Motion Picture Group. ეს არის „ადამიანი ობობა: დაბრუნება“ (2017) გაგრძელება და 23-ე ფილმი Marvel-ის კინოსამყაროში (MCU). ფილმის რეჟისორია ჯონ ვატსი, ხოლო სცენარი შექმნილია კრის მაკკენასა და ერიკ სომმერისის მიერ. ფილმში მონაწილეობენ მსახიობები ტომ ჰოლანდი, როგორც პიტერ პარკერი / ადამიანი ობობა, ასევე სემიუელ ჯექსონი, ზენდაია, კობი სმულდერსი, ჯონ ფავრო, ჯ.ბ. სუვი, იაკობ ბატალონი, მარტინ სტარი, მარიზა ტომეი და ჯეიკ ჯილენჰოლი.
„ადამიანი ობობა: სახლიდან შორს“-ის პრემიერა შედგა TCL ჩინურ თეატრში 2019 წლის 26 ივნისს და თეატრალურად გამოვიდა შეერთებულ შტატებში 2 ივლისს, როგორც Marvel-ის კინოსამყაროს მესამე ფაზის ბოლო ფილმი. ფილმმა მიიღო დადებითი შეფასებები იუმორის, ვიზუალური ეფექტებისა და შესრულების გამო (განსაკუთრებით ჰოლანდიისა და ჯილენჰოლის).ფილმმა მსოფლიოს მასშტაბით 1.1 მილიარდი აშშ დოლარი გამოიმუშავა და ადამიანი ობობის ფილმებიდან პირველია, რომელმაც მილიარდ დოლარზე მეტი თანხის მოპოვება შეძლო. ფილმი 2019 წლის მე-4 ყველაზე მაღალშემოსავლიანი ფილმი და ყველა დროსი 24-ე ყველაზე მაღალშემოსავლიანი ფილმია. სერიის მესამე ფილმის პრემიერა დაგეგმილია 2021 წლის 17 დეკემბერს.
წარმოება
მინი|254x254პქ|მსახიობი ტომ ჰოლანდი (მარცხნივ) და რეჟისორი ჯონ უოტსი (მარჯვნივ)
განვითარება
2016 წლის ივნისში Sony Pictures- ის თავმჯდომარემ ტომ როტმანმა განაცხადა, რომ Sony და Marvel Studios მზად იყვნენ ადამიანი ობობა: დაბრუნებას (2017) შემდეგი ნაწილის გადასაღებად. Marvel Studios– ის პრეზიდენტმა კევინ ფეიგმა თქვა, რომ დამატებითი ფილმების გადაღების შემთხვევაში, კომპანიის ადრეული იდე იყო ჰარი პოტერის ფილმის სერიის ნიმუშად გამოყენება, რაც თითოეული ფილმის ახალი სასწავლო წლის სიუჟეტს ითვალისწინებდა. დეკემბერში, დაბრუნების პირველი ტრეილერის წარმატებით გამოსვლის შემდეგ, სონიმ ფილმის გაგრძელება 2019 წლის 5 ივლისისთვის გამოაცხადა. Sony დაჟინებით მოითხოვდა, რომ გაგრძელება 2019 წელს გამოქვეყნებულიყო, მაგრამ ეს მარველისთვის რთულ საკითხს წარმოადგენდა, რადგან შურისმაძიებლები: უსასრულობის ომში (2018) დაღუპული პერსონაჟები ახსნა-განმარტებისა და შურისმაძიებლები: დასასრულის გამოსვლის გარეშე ვერ გაცოცხლდებოდნენ.
წარმოებამდელი პერიოდი
2018 წლის ივნისის ბოლოს ჰოლანდმა გამოაცხადა ფილმის სახელწოდება ადამიანი ობობა: სახლიდან შორს. ფეიჯმა განმარტა, რომ მათ გადაწყვიტეს, ჰოლანდიამ სათაური გამოემჟღავნებინა, რადგან თვლიდნენ, რომ სავარაუდოდ, ეს მაინც გამჟღავნდებოდა. მან შეადარა სათაური ადამიანი ობობა : შინ დაბრუნებას და განაცხადა, რომ იგი „სავსეა ალტერნატიული მნიშვნელობით“ „სახლის“ კიდევ ერთხელ გამოყენება სათაურად მეტყველებს იმაზე, რომ პარკერი და მისი მეგობრები ნიუ-იორკიდან შორს მიემგზავრებიან.
გადაღებები
ძირითადი გადაღებები დაიწყო ჰერტფორდშირში, ინგლისში, 2018 წლის 2 ივლისს. მეთიუ ჯ. ლოიდი გადაღებების უფრი იყო, რომელსაც მანამდეც ჰქონდა ნამუშევარი უოტსთან. უოტს სურდა ლოიდთან მუშაობა შინ დაბრუნებაზე მაგრამ იმ დროს კინემატოგრაფი მუშაობდა ყოვლისშემძელე რეინჯერებზე (2017) –ზე. გადაღებები გაგრძელდა ლონდონში, მათ შორის აღმოსავლეთ ლონდონში და ლონდონის სტანსტედის აეროპორტში. სტუდიური გადაღებები Leavesden Studios-ში მიმდინარეონდა. გადაღებების დაწყებიდან მალევე, გადაღებულმა ფოტოებმა ცხადყო, რომ ჰემკი მადერა დაბრუნდებოდა ბოდეგას მფლობელის, მისტერ დელმარის როლზე, ხოლო ჯ.ბ. სმოუვი და ნუმან აკარი ახალ პერსონაჟებს განასახიერებდნენ.
სოფია პომერანიელი
სოფია პომერანიელი (Sophia von Pommern, Sophie af Pommern, Sophie av Pommern; დ. 1 იანვარი, 1498, შჩეცინი, საღვთო რომის იმპერია — გ. 13 მაისი, 1568, კილი, დანიის სამეფო) — გრიფინზების დინასტიის წარმომადგენელი. პომერანიის ჰერცოგ ბოგისლავ X-ისა და პოლონეთის პრინცესა ანა იაგელონის ასული. დანიისა და ნორვეგიის დედოფალი 1523-1533 წლებში როგორც ფრედერიკ I-ის მეორე მეუღლე.
ბიოგრაფია
სოფია დაიბადა 1498 წლის 1 იანვარს, საღვთო რომის იმპერიაში შემავალ პომერანიის საჰერცოგოს დედაქალაქ შჩეცინში. იგი იყო პომერანიის ჰერცოგ ბოგისლავ X-ისა და მისი ცოლის, პოლონეთისა და ლიტვის პრინცესა ანა იაგელონის ქალიშვილი.
მას შემდეგ რაც დანიის მეფის შუათანა ვაჟის, პრინცი ფრედერიკის პირველი ცოლი, პრინცესა ანა ბრანდენბურგელი 1514 წელს გარდაიცვალა, ფრედერიკმა ახალი ცოლის ძიება დაიწყო. 1515 წელს ფრედერიკი და სოფია დაქორწინდნენ.
მას შემდეგ, რაც 1523 წელს ფრედერიკმა თავისი ძმისწული, მეფე კრისტიან II ტახტიდან ჩამოაგდო და თავად გამეფდა, სოფია დანიისა და ნორვეგიის დედოფალი გახდა. 1525 წლის 13 აგვისტოს შედგა მისი კორონაცია. კორონაციის შემდეგ მან იმოგზაურა ლოლანდში, ფალსტერში, კილში, პოლნსა და ჰოლშტაინში. 1526 წლიდან მისი სასახლის დიასახლისად დაინიშნა ანა მეინსტრაპი. სოფია, როგორც დედოფალი არასდროს ყოფილა პოლიტიკურად ან კულტურულად აქტიური. იგი ძალიან ჩუმი და შეუმჩნეველი პიროვნება იყო სამეფო კარზე. მას ასევე დიდი უთანხმოება ჰქონდა ქმართან, რადგან ტახტის მემკვიდრედ სოფიას მათი ვაჟის გამოცხადება სურდა, ფრედერიკის მემკვიდრე კი მისი უფროსი ვაჟი იყო, რომელიც მას პირველი ცოლისგან ჰყავდა.
1533 წელს, მას შემდეგ რაც ფრედერიკი გარდაიცვალა და ტახტზე მისი ვაჟი ავიდა, რომელიც პირველი ცოლისგან ჰყავდა, სოფია გოტორპის ციხესიმაგრეში გადასახლდა შვილებთან ერთად. 1536 წელს მეფემ მას მთელი ქონება ჩამოართვა, 1540 წელს კი იგი იძულებული გახდა გოტორპიც დაეთმო და საცხოვრებლად კილში გადასულიყო სადაც გარდაიცვალა კიდევ 1568 წლის 13 მაისს, 70 წლის ასაკში.
ლიტერატურა
კატეგორია:დაბადებული 1 იანვარი კატეგორია:დაბადებული 1498 კატეგორია:გარდაცვლილი 13 მაისი კატეგორია:გარდაცვლილი 1568 კატეგორია:დანიის დედოფლები კატეგორია:ნორვეგიის დედოფლები კატეგორია:დედა დედოფლები
რატნეს რაიონი
რატნეს რაიონი (Ратнівський район) — რაიონი უკრაინაში, ვოლინის ოლქში. მისი ფართობია 1 437 კმ². 2015 წლის აღწერის მონაცემებით რაიონის მოსახლეობა 52 207 ადამიანს შეადგენდა, ხოლო სიმჭიდროვე 36 კაცს კმ²-ზე. რატნეს რაიონის ადმინისტრაციული ცენტრია ქალაქი რატნე.
სქოლიო
კატეგორია:ვოლინის ოლქის რაიონები
გარსონი (კოლუმბია)
გარსონი (Garzón) — ქალაქი და მუნიციპალიტეტი კოლუმბიაში, უილის დეპარტამენტში.
2005 წლის მონაცემებით, მოსახლეობა 70.144 ადამიანს შეადგენდა. ფართობი 580 კმ²-ია.
რაშ ხუტაბა
რაშ ხუტაბა (დ. 10 თებერვალი, 1951, გუდაუთა) — აფხაზი სპორტსმენი (თავისუფალი ჭიდაობ ა), ევროპის ჩემპიონი (1982  ვარნა, ბულგარეთი, 100 კგ), სსრკ ჩემპიონი (1981, ულან-უდე,100 კგ), სსრკ ჩემპიონატის ორგზის ბრინჯაოს  პრიზიორი (1976, 1982, ოდესა, ორჯონიკიძე,100 კგ), სსრკ საერთაშორისო კლასის სპორტის ოსტატი. 1993 წლიდან გუდაუთაში რაშ ხუტაბას სახელობის საერთაშორისო ტურნირი ტარდება.
რესურსები ინტერნეტში
კატეგორია:დაბადებული 10 თებერვალი კატეგორია:დაბადებული 1951 კატეგორია:აფხაზი მოჭიდავეები კატეგორია:საბჭოთა კავშირის საერთაშორისო კლასის სპორტის ოსტატები კატეგორია:გუდაუთის მუნიციპალიტეტში დაბადებულები რაშ
გმირი (ფილმი)
გმირი (Hero) - 1992 წელს გამოსული ამერიკული კომედია, გადაღებული რეჟისორ სტივენ ფრიზის მიერ. მთავარ როლებში დასტინ ჰოფმანი, ენდი გარსია და ჯინა დევისი.
საინტერესო ფაქტები
ჯონ ბარბერისთვის გამოგზავნილ საჩუქრებზე, ერთ-ერთზე ბარბარა სტრეიზანდი აწერია, თუმც მსახიობში ამ ფილმში არ მიუღია მონაწილეობა
რესურსები ინტერნეტში
კატეგორია:კომედია კატეგორია:დრამა კატეგორია:ამერიკული ფილმები
ლაზების ელინიზაცია
ლაზი ხალხის ელინიზაცია — სხვადასხვა ფაქტორების შედეგად, ლაზი ხალხის კულტურული ასიმილაცია და ინტეგრაცია ბერძნულ სოციუმში.
ბერძნული კულტურის, რელიგიის და ასევე ბერძნული ენის გავრცელებას ელინიზაცია ეწოდება.
წინაპირობა
კონსტანტინოპოლის დაცემის შემდეგ, კონსტანტინოპოლის-ბერძნული საპატრიარქო არ გაუქმებულა. ოსმალეთის იმპერიამ ბერძნულ ეკლესიას გარკვეული ძალაუფლება და ავტონომიური მილეტის სტატუსი მიანიჭა. კონსტანტინოპოლის პატრიარქი მართმადიდებელი ხალხის უპირობო რელიგიური მართველი გახდა. არა მხოლოდ ბრწყინვალე პორტა (ოსმალეთის მთავრობა), არამედ კონსტანტინოპოლის პატრიარქიც, ოფიციალურად არ აღიარებდა არცერთ სხვა მართმადიდებელ ეთნიკურ ჯგუფს, გარდა ბერძნებისა და აქედან გამომდინარე, ყველა მართმადიდებელი ხალხი: ბულგარელები, სერბები, ალბანელები, ვლახები, მოლდოველები, ხორვატები, სირიელები, მართმადიდებელი არაბები, ქართველები და ლაზები საბერძნეთის საპატრიარქოს იურიდიქციაში მოექცა. იურიდიქცია არა მხოლოდ რელიგიურ, არამედ სეკულარულ მნიშვნელობასაც იძენდა. ბერძნულმა საპატრიარქომ სრული კონტროლი დაამყარა, სხვა მართმადიდებელი ხალხების სკოლებსა და წიგნებზე. ყოველი ეს ფაქტორი, ოსმალეთის იმპერიაში ბერძნული ენის როლს უფრო ზრდიდა და ის მეცნიერების, ეკონომიკის და რელიგიურ სფეროების ენად რჩებოდა.
ისტორია
ოსმალეთის იმპერიის მიერ, ტრაპიზონის იმპერიის, ხოლო შემდგომ ლაზეთის დაპყრობის შედეგად, ადგილობრივი მართმადიდებელი მოსახლეობა საბერძნეთის საპატრიარქოს დაემორჩილა. კონსტანტინოპოლის საპატრიარქოს დადგენილებით ბერძენ მღვდელმსახურებს უპირობო ძალაუფლება მიენიჭათ. მღვდელმსახური არა მხოლოდ საეკლესიო პირი, არამედ მოსამართლის ფუნქციასაც ითვისებდა.
როგორც ცნობილია, ლაზები ტრაპიზონის ვილაიეთში უმრავლესობას წარმოადგენდნენ. ადგილობრივი მოსახლეობის მნიშვნელოვანი ნაწილი ოსმალური ისლამიზაციის პოლიტიკის მსხვერპლი გახდა და ისლამი მიიღო, ხოლო მეორე ნაწილი მართმადიდებელი დარჩა და ბერძნულ ეკლესიას დაევქმევდებარა, აქედან გამომდინარე ადგილობრივი ლაზები თანდათან ბერძნები ხდებოდნენ, რადგან მათ ბერძნული სახელის და გვარის მიღება, ასევე ლოცვების ბერძნულ ენაზე მოსმენა უწევდათ. ლაზური ენა იკრძალებოდა ოჯახში სალაპარაკოდაც კი, რადგან ის ურჯულოთა ენად ითვლებოდა. ლაზების ის ნაწილი, რომლებიც კონსტანტინოპოლის საპატრიარქოს დაექვემდებარა, თანდათან კარგავდა საკუთარ ენასა და თვითიდენტობას. მოგვიანებით ქრისტიანი ლაზების უმრავლესობას პონტოელი ბერძნები ეწოდა.
აფაგ ბაშირკიზი
აფაგ ბაშირკიზი (Afaq Bəşirqızı; სრული სახელი აფაგ ბაშირის ასული საფაროვა (Afaq Bəşir qızı Səfərova); დ. 15 აგვისტო, 1955, ბაქო, აზერბაიჯანის სსრ) — აზერბაიჯანელი მსახიობი.
ბიოგრაფია
აფაგ ბაშირკიზი დაიბადა 1955 წლის 15 აგვისტოს ბაქოში, ცნობილი აზერბაიჯანელი კომიკოსის, ბაშირ საფაროღლუს ოჯახში. 1974-1979 წლებში სწავლობდა აზერბაიჯანის კულტურისა და ხელოვნების სახელმწიფო უნივერსიტეტის კულტურის ფაკულტეტზე. თავისი კარიერა 1973 წელს, ლენქორანის სახელმწიფო დრამატულ თეატრში დაიწყო და მალე ნიჭიერი მსახიობის რეპუტაცია მოიპოვა. 1975 წელს გადავიდა სუმგაითის დრამატულ თეატრში. ძირითადად კომედიურ ფილმებში მონაწილეობით, აფაგ ბაშირკიზიმ ერთ-ერთ ყველაზე ცნობილ აზერბაიჯანელ კომედიურ მსახიობად დასახელდა. მისი ერთ-ერთი საუკეთესო როლი გახდა სოილუს როლი ფილმში „ბედის ბეჭედი“, სადაც ის განასახიერებდა წარუმატებელი პოეტისა და ექვსი შვილის ორსულ დედას.
პოინტერი (კომპიუტერული პროგრამირება)
მინი| პოინტერი a მიუთითებს მეხსიერების მისამართს, რომელიც ასოცირებულია b ცვლადთან. პოინტერი ინფორმატიკაში — მისამართის ტიპის ცვლადი. დაპროგრამების ენებში არსებული ცვლადები შენახულია ოპერატიულ მეხსიერებაში, პოინტერი კი მიუთითებს მისამართს ოპერატიულ მეხსიერებაში.
ზოგადად, პოინტერი არის ცვლადი, რომელსაც გააჩნია ოთხი მახასიათებელი: სახელი, მისამართი (ეს ორი აუცილებლად), აგრეთვე მნიშვნელობა და ირიბი მნიშვნელობა. ტიპი განსაზღვრავს თუ რა ტიპის მონაცემზე მიუთითებს ის. პოინტერს, რომელიც მეხსიერებაში float ტიპის რიცხვზე მიუთითებს „float ტიპის პოინტერი“ ეწოდება. პოინტერების ერთ-ერთ თავისებურებას ის წარმოადგენს, რომ ყველა ტიპის პოინტერი მეხსიერებაში, ჩვეულებრივ, 4 ბაიტს იკავებს.
რესურსები ინტერნეტში
კატეგორია:მონაცემთა ტიპები კატეგორია:ამერიკული გამოგონებები
მაიკლ სინკო
მაიკლ სინკო (დ. 7 აგვისტო, 1971, სამარის კუნძული, ფილიპინები) — ფილიპინელი მოდის დიზაინერი. 2003 წლიდან დაიწყო დუბაიში ტანსაცმლის საკუთარი ბრენდის გამოშვება.
ადრეული ცხოვრება და განათლება
სინკო დაიბადა 1971 წლის 27 აგვისტოს ფილიპინების ცენტრალურ ნაწილში, კუნძულ სამარზე. პროვინციულმა აღზრდამ მდიდარი ფანტაზიის უნარით დააჯილდოვა. როგორც მოგვიანებით აღნიშნა,  წარმოსახვებში მარლენ დიტრიხის, გრეის კელის, ჯოან კროუფორდისა და ოდრი ჰეპბერნის  ზღაპრულ კინოგმირებს ხშირად ხედავდა საკუთარ დიზაინით შექმნილ სამოსში.
აფაგ ბაშირკიზი
ბიოგრაფია
ამჟამად ბაშირკიზი სამსახიობო ხელოვნებას ასწავლის აზერბაიჯანის კულტურისა და ხელოვნების სახელმწიფო უნივერსიტეტში. 2009 წელს, მან მოსკოვში ბაშირ საფაროღლუს სახელობის თეატრი გახსნა, რაც მამამისის სახელს ატარებს.
მაიკლ სინკო
კარიერა
1997 წელს მაიკლ სინკო დუბაიში გადავიდა და საბოლოოდ დააარსა საკუთარი მოდის ხაზი 2003 წელს. ” ახლო აღმოსავლეთში გადასვლა ჩემთვის დიდი ნახტომი იყო, რეგიონი მოდის სამოთხეა”, - იხსენებს ის. ” დუბაიში ჩემს პირველ სამსახურში ხელახლა შევქმენი ოდნავ დაბალანსებული მოდის სახლის იმიჯი და მოვახერხე მოდაში ახალი ნიუანსების შეტანა. ახლა სასიამოვნოა იმის ცოდნა, რომ დუბაის ელიტარული მოდის მიმდევრებმა საბოლოოდ აღიარეს ჩემი დიზაინით გატაცება."
აფაგ ბაშირკიზი
ბიოგრაფია
აფაგ ბაშირკიზი დაოჯახებულია და ჰყავს ვაჟი.
მაიკლ სინკო
კარიერა
2002 წელს მაიკლი პარიზში, შემდეგ ლონდონში გაემგზავრა, სადაც სწავლობდა ხელოვნებისა და დიზაინის ცენტრალურ კოლეჯში, სენ-მარტინში. შემდეგ წელს ის დაბრუნდა დუბაიში და დააარსა მაიკლ სინკოს ბრენდი.
დიზაინერი რეგულარულად იღებს შთაგონებას არქიტექტურული მახასიათებლებისგან. 2017  წლის მაღალი მოდის ტანსაცმლის კოლექციაში მან თავისი შემოდგომა - ზამთრის ჩვენებები მიუძღვნა ვერსალის სასახლეს, კოლექციაში ბაროკოს პანელების და დეკორატიულად მოხატული ჭერების დეტალების შეტანით.
აფაგ ბაშირკიზი
სქოლიო
კატეგორია:დაბადებული 15 აგვისტო კატეგორია:დაბადებული 1955 კატეგორია:აზერბაიჯანელი მსახიობები კატეგორია:აზერბაიჯანის სახალხო არტისტები
მაიკლ სინკო
ცნობილი კლიენტები
მინი|[[აიშვარია რაი 2017 წლის კანის კინოფესტივალზე მაიკლ სინკოს კაბით]] მაიკლ სინკოს ბრენდის მომხმარებლები არიან  ისეთი ცნობილი ცნობილი ადამიანები, როგორებიც არიან ბიონსე, რიანა, ლედი გაგა, კერი ანდერვუდი, კაილი მინუოგი, ბრიტნი სპირსი, კრისტინა აგილერა, ელი გოლდინგი, ნიკოლ შერზინგერი, აიშვარია რაი, ფერგი ფერგუსონი, დიტა ვონ ტიზი, ბრენდი, ნორვუდი, ნაომი კემპბელი და სხვა.
ჯენიფერ ლოპესი ხშირად ატარებს მაიკლ სინკოს კაბებს,სცენური გამოსვლებით დაწყებული წითელი ხალიჩის წარმოდგენებით დამთავრებული.
სოფია ვერგარას მაიკლ სინკოს შავი კაბა ეცვა 2013 წლის ოქროს გლობუსის  დაჯილდოების ცერემონიალზე. იმავე წელს, პალომა ფეიტმა ჩაიცვა მაიკლ სინკოს კაბა ნიუ იორკის Met Gala- ზე დასწრების დროს.
ბოლივუდის სუპერვარსკვლავს აიშვარია რაის 2017 წელს კანის კინოფესტივალზე, მაიკლ სინკოს დიზაინით შექმნილი ლურჯი კაბა ეცვა. ვარსკვლავის ფოტო სწრაფად გავრცელდა სოციალურ ქსელებში, განსაკუთრებული პოპულარობა ინდური სოციალური ქსელების მომხმარებელთა შორის მოიპოვა,  რომლებმაც მას "კონკიას კაბს" უწოდეს.
სინკომ შექმნა საქორწილო კაბა ავსტრიელი მომღერლისა და სვაროვსკის იმპერიის მემკვიდრის ვიქტორია სვაროვსკისთვის, როდესაც იგი 2017 წლის ივნისში იტალიაში   ვერნერ მურცზე დაქორწინდა 1 მილიონ დოლარზე მეტი ღირებულების  და 46 კილოგრამი წონის კაბას ამშვენებს  რვამეტრიანი შლეიფი, რომელიც გაფორმებულია სვაროვსკის ოჯახის 500 000 კრისტალით. პატარძალს ქორწილში  მაიკლ სინკოს ბრენდის  კიდევ ერთი წითელი ფერის კაბა ეცვა.
2018 წლის კანის კინოფესტივალზე, ბოლივუდის სუპერვარსკვლავი აიშვარია რაი წითელ ხალიჩაზე კვლავ ცნობილი დიზაინერის კაბით წარსდგა თაყვანისმცემელთა წინაშე.
მაიკლ სინკოს ვერცხლისფერი კაბა მოირგო 2018 წლის მის სამყარო მ-მანუშ ჩილარმა, როდესაც 2018 წლის 19 ივნისს Femina Miss India 2018-ის ფინალში,საკუთარ თანამემამულეს გამარჯვებულის გვირგვინი გადასცა.
სქოლიო
კატეგორია:მოდა კატეგორია:აზიელი დიზაინერები
ანხესენპეპი II
მინიატიურა|ანხესენპეპი II და პეპი II. ანხესენპეპი II, ანხნესმერირა II, ანეხნეს-მერირა — ფარაონ პეპი I-ის მეორე ცოლი, პეპი II-ისა და პირველი ეგვიპტელი ქალი-ვეზირის ნებეტის დედა.
პეპის მეფობა დაიწყო სკანდალით. ფარაონმა ბრძანა ყველა ქვიდან წაეშალათ მისი პირველი ცოლის სახელი. ფარაონი დაქორწინა მეორედ ანხესენპეპიზე. აღმოჩენილია ქანდაკება, სადაც თავისი პატარა შვილი უზის მუხლებზე. პეპი II ტახტზე ასვლის დროს დაახლოებით 6 წლის იყო და დედამისმა აიღო მეფობა თავის თავზე და გახდა მისი რეგენტი. გარდაცვალების შემდეგ ანხესენპეპის აუშენეს პირამიდების კომპლექსი. მისი დასახიჩრებული და თავმოჭრილი მუმია აღმოაჩინეს სრულიად გაძარცვულ პირამიდაში.
ფრანსუა I ლოთარინგიელი
ფრანსუა I ლოთარინგიელი (François Ier de Lorraine; დ. 23 აგვისტო, 1517 — გ. 12 ივნისი, 1545) — ლოთარინგიის ჰერცოგი 1544-1545 წლებში. ჰერცოგ ანტუან I- ისა და რენე დე ბურბონ-მონპესიერის ვაჟი.
ბიოგრაფია
ფრანსუა დაიბადა 1517 წლის 23 აგვისტოს ნანსში. იგი იყო ლოთარინგიის ჰერცოგ ანტუანისა და მისი მეუღლის, რენე დე ბურბონ-მონპესიერის უფროსი ვაჟი. როგორც ლოთარინგიის ტახტის მემკვიდრე, იგი ბრწყინვალე განათლებას იღებდა და მისი ღრმა ბავშვობიდანვე მიმდინარეობდა საქორწინო მოლაპარაკებები უცხო სახელმწიფოთა სამეფო კარებთან. 1530 წელს იგი დანიშნეს იულიხ-კლევ-ბერგის ჰერცოგის ასულ ანა კლეველზე, რომელთან ნიშნობაც 1540 წელს ჩაიშალა, რადგან იგი ინგლისის მეფე ჰენრი VIII-ს მისთხოვდა მეოთხე ცოლად, თუმცა ქორწინება ექვს თვეში ანულირებით დასრულდა.
1541 წლის 10 ივლისს, ბრიუსელში ფრანსუა დაქორწინდა კრისტინა დანიელზე, რომელიც იყო დანიის, ნორვეგიისა და შვედეთის მეფე კრისტიან II-ისა და დედოფალ იზაბელა ავსტრიელის უფროსი ასული, მილანის ჰერცოგ ფრანჩესკო II სფორცას ქვრივი და საღვთო რომისა და ესპანეთის მეფე კარლ V- ის დისწული. აღსანიშნავია, რომ გარკვეული პერიოდის მანძილზე კრისტინაც განიხილებოდა ჰენრი VIII-ის საცოლედ, მაგრამ მან ქორწინებაზე უარი განაცხადა. კრისტინასა და ფრანსუას ხანმოკლე ქორწინებაში სულ სამი შვილი შეეძინათ.
შვილები
ფრანსუას შვილები მხოლოდ თავის ცოლთან, კრისტინა დანიელთან ჰყავდა:
ლიტერატურა
კატეგორია:დაბადებული 23 აგვისტო კატეგორია:დაბადებული 1517 კატეგორია:გარდაცვლილი 12 ივნისი კატეგორია:გარდაცვლილი 1545 კატეგორია:ლოთარინგიის ჰერცოგები კატეგორია:XVI საუკუნის ევროპის მონარქები
ოსკარის 39-ე დაჯილდოება
ოსკარის 39-ე დაჯილდოების ცერემონია — საუკეთესო ფილმებისა და კინოხელოვანების რიგით მე-39 დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 1967 წლის 10 აპრილს ლოს-ანჯელესში, კალიფორნია და მასში მონაწილეობა მიიღეს 1967 წელს გამოსულმა ფილმებმა. ოსკარის დაჯილდოებას აშშ-ში გადასცემდა ABC. დაჯილდოებაზე ყველაზე მეტი, 6 ჯილდო მიიღო ფილმმა „ყველა დროის ადამიანი“.
ლაურეატები
კატეგორია:ოსკარის დაჯილდოების ცერემონიები
ხიგანტე (უილა)
ხიგანტე (Gigante) — ქალაქი და მუნიციპალიტეტი კოლუმბიაში, უილის დეპარტამენტში.
რესურსები ინტერნეტში
კატეგორია:უილის დეპარტამენტის მუნიციპალიტეტები და ქალაქები
ბალა-შაჰაღაჯი
ბალა-შაჰაღაჯი  (Bala Şahağac) — სოფელი აზერბაიჯანში, ლენქორანის რეგიონის ასტარის რაიონში. მოსახლეობის რაოდენობა  —  1 379 კაცი. სოფელი მდებარეობს ლენქორანის დაბლობზე, კასპიის ზღვის სანაპიროზე. რაიონის ცენტრიდან დაშორებულია 18 კმ-ით.
სქოლიო
კატეგორია:ასტარის რაიონის სოფლები
ბალბაუ
ბალბაუ  (Bəlbay) — სოფელი აზერბაიჯანში, ლენქორანის რეგიონის ასტარის რაიონში.
რესურსები ინტერნეტში
კატეგორია:ასტარის რაიონის სოფლები
პედრო კარლოს ესპანელი
პედრო კარლოს ესპანელი (Pedro Carlos de España; დ. 18 ივნისი, 1786 — გ. 4 ივლისი, 1812) — ბურბონ-ბრაგანსას დინასტიის წარმომადგენელი. გაბრიელ ესპანელისა და მარია ანა ვიქტორია პორტუგალიელის უფროსი ვაჟი.
ბიოგრაფია
პედრო კარლოსი დაიბადა 1786 წლის 18 ივნისს. იგი იყო გაბრიელ ესპანელისა და მარია ანა ვიქტორია პორტუგალიელის უფროსი ვაჟი. მამის მხრიდან ბებია-ბაბუად ესპანეთის მეფე კარლ III და დედოფალი მარია ამალია საქსონიელი ერგებოდნენ, ხოლო დედის მხრიდან პორტუგალიის მეფე პედრუ III და დედოფალი მარია I.
პედრო კარლოსის მამა მეფე კარლის ფავორიტი, თუმცა უმცროსი ვაჟი იყო, რომელიც მისი დაბადებიდან ორ წელიწადში, 1788 წელს გარდაიცვალა ყვავილით. რამდენიმე წელიწადში თავად მეფე კარლიც გარდაიცვალა, რის შემდეგაც ტახტზე მისი ვაჟი კარლ IV ავიდა, რომელმაც პედრო პასკალი დედამისთან ერთად პორტუგალიის დედოფალ მარია I გაუგზავნა მისივე თხოვნით. დედოფალი მარია დიდად დარდობდა და ზრუნავდა პედროზე, როგორც ბრაგანსას დინასტიის ჯერჯერობით ერთადერთ მემკვიდრეზე. დედოფალ მარიას ხელშეწყობით იგი პორტუგალიაში გაიზარდა და პორტუგალიის ინფანტის წოდებაც მიენიჭა.
მერიის საჯარო სკოლა
სოფელ მერიის საჯარო სკოლა — სკოლა ოზურგეთის მუნიციპალიტეტის სოფელ მერიაში.
პედრო კარლოს ესპანელი
ბიოგრაფია
მიუხედავად მამის ესპანური წარმომავლობისა, პედრო კარლოსი პორტუგალიელებმა დიდი სიხარულით მიიღეს და იგი როგორც პორტუგალიელი ისე აღზარდეს. 1792 წელს მარია I-მა გამოსცა დეკლარაცია, რომლის მიხედვითაც თავისი ვაჟის, მეფე ჟუან VI-ის ვაჟების შემდეგ, პედრო პორტუგალიის ტახტის პირველი მემკვიდრედ ცხადდებოდა.
მერიის საჯარო სკოლა
ისტორია
XIX საუკუნეში სოფლები ხვარბეთი, გოგორეთი და ახალსაყდარი (თხინვალი) ხვარბეთის სასოფლო საზოგადოებაში იყვნენ გაერთიანებული. ხვარბეთის სასოფლო საზოგადოების ცენტრში, სოფელ გოგორეთში სასწავლებელი 1883 წელს გაიხსნა. სკოლა ერთკლასიანი იყო, 75 ვაჟ მოსწავლეზე გათვლილი. სკოლით სარგებლობდა აგრეთვე კონჭკათის მოსახლეობა. 1890-93 წლებში სკოლა ორკლასიანად გადაკეთდა. 1903 წელს სკოლაში გოგონათა განყოფილებაც გაიხსნა, ამ დროისთვის აქ უკვე 200 ვაჟი და 50 გოგონა სწავლობდა.
პედრო კარლოს ესპანელი
ბიოგრაფია
1807 წელს როდესაც პორტუგალიაში საფრანგეთის იმპერატორ ნაპოლეონ ბონაპარტის ჯარები შევიდა, სამეფო ოჯახის წევრები, მათ შორის პედრო კარლოსიც ბრაზილიაში გაიქცნენ. სწორედ ბრაზილიაში დაქორწინდა პედრო კარლოსი და აქვე გარდაიცვალა 1812 წლის 4 ივლისს, 26 წლის ასაკში.
მერიის საჯარო სკოლა
ისტორია
1920-იან წლებში მოსახლეობა ძირითადად სოფელ გოგორეთიდან და ნაწილობრივ ხვარბეთიდან დაბლობში (მერეში) გადასახლდა. 1930-იანი წლების დასაწყისისთვის მერიაში მოსახლეობის რაოდენობამ გოგორეთისა და ხვარბეთის მოსახლეობის რაოდენობას გადააჭარბა და სოფლის სკოლაც იქ გადავიდა.
პედრო კარლოს ესპანელი
ქორწინება და შვილები
1810 წლის 13 მაისს რიო-დე-ჟანეიროში, ბრაზილიაში, პედრო კარლოსი დაქორწინდა თავის ბიძაშვილზე, პორტუგალიის მეფე ჟუან VI-ისა და დედოფალ კარლოტა ხოაკინა ესპანელის ასულ მარია ტერეზა პორტუგალიელზე, რომელთანაც ორწლიანი ქორწინების შედეგად შეეძინა ერთი ვაჟი:
მერიის საჯარო სკოლა
სქოლიო
კატეგორია:ოზურგეთის მუნიციპალიტეტის სკოლები
პედრო კარლოს ესპანელი
ლიტერატურა
კატეგორია:დაბადებული 18 ივნისი კატეგორია:დაბადებული 1786 კატეგორია:გარდაცვლილი 4 ივლისი კატეგორია:გარდაცვლილი 1812 კატეგორია:ბურბონები კატეგორია:ესპანეთის ბურბონები კატეგორია:ბრაგანსები კატეგორია:ყვავილით გარდაცვლილები
მანევიჩის რაიონი
მანევიჩის რაიონი (Маневицький район) — რაიონი უკრაინაში, ვოლინის ოლქში. მისი ფართობია 2 265 კმ². 2015 წლის აღწერის მონაცემებით რაიონის მოსახლეობა 54 926 ადამიანს შეადგენდა, ხოლო სიმჭიდროვე 24 კაცს კმ²-ზე. მანევიჩის რაიონის ადმინისტრაციული ცენტრია ქალაქი მანევიჩი.
სქოლიო
კატეგორია:ვოლინის ოლქის რაიონები
ბერეზივკა (პოლტავის რაიონი)
ბერეზივკა (Березівка) — სოფელი უკრაინაში. მდებარეობს პოლტავის ოლქის პოლტავის რაიონში. 2013 წელს სოფლის მოსახლეობა 26 კაცს შეადგენდა.
რესურსები ინტერნეტში
კატეგორია:პოლტავის რაიონის სოფლები
მონღოლეთის არქიტექტურა
მინი მონღოლეთის არქიტექტურა - მონღოლეთის არქიტექტურული ტრადიციების ერთობლიობა. მონღოლეთის არქიტექტურა ძირითადად ეფუძვნება ტრადიციული საცხოვრებლების ფორმაა, მაგ, იურტას (მონღ. Гэр, გერ) და კარავს - მათი ფორმების გავლენა სხვა დანიშნულების ნაგებობებში იგრძნობა. XVI-XVII საუკუნეების განმავლობაში დაიწყო ქვეყნის ტერიტორიაზე ლამანსარების (მონასტრების) აშენება, რომლებიც მოგვიანებით ტაძრებად კეთდებოდა მორწმუნეების მზარდი რაოდენობების დასატევად. მათ ექვსიდან თორმეტ კუთხამდე და პირამიდის ფორმის სახურავი ჰქონდათ, მონღოლმა არქიტექტორებმა თავიანთი ტაძრები შექმნეს ექვსიდან თორმეტი კუთხით და პირამიდული სახურავებით, მათი ფორმა იურტის მრგვალ ფორმასთან იყო მიახლოვებული. შემდგომმა გაფართოებამ გამოიწვია ტაძრების კვადრატული ფორმის მიღება. მარცხნივ|მინი მონღოლმა მხატვარმა და ხელოვნების ისტორიკოსმა ნ. ჩულტემ გამოავლინა ტრადიციული მონღოლური არქიტექტურის სამი სტილი - მონღოლური, ტიბეტური და ჩინური, ცალკე ან კომბინირებულად. ამის რამდენიმე მაგალითი არსებობს: XVIII საუკუნის ლავრინის ტაძარი ერდენ – ცუუს ლამასერში ტიბეტური ტრადიციით აშენდა; ჩოიჯინ ლამა სიუმის ტაძარი (1904), ამჟამად მუზეუმი, ჩინეთის ტრადიციით აშენებული ტაძრის მაგალითია; კვადრატული ფორმის ცოგჩინის ტაძარი, ულანბატარის განდის მონასტერში, აერთიანებს მონღოლურ და ჩინურ ტრადიციებს;  მაიტრეას ტაძარი (დანგრეული 1938 წელს)  ტიბეტო-მონღოლური არქიტექტურის მაგალითი იყო. იგრძნობა ასევე ინდოეთის არქიტექტურის გავლენა, განსაკუთრებით ბუდისტური სტუპების დიზაინში.
იურტა
იურტა - მონღოლი მომთაბარეების ტრადიციული საცხოვრებელი - მრგვალი ფორმის ნაგებობაა თექის სახურავით, რომელიც ეყრდნობა დასაკეც ხის ჩარჩოს, რაც მომთაბარეებს გადაადგილებაში ხელს უწყობდა. მონღოლურად იურტა "გერი" (гэр) ჰქვია. შუა აზიაში იურტა ათასობით წლის განმავლობაში აეის ცნობილი, მისმა სტრუქტურამ დიდი გავლენა იქონია სხვა დანიშნულების ნაგებობებზე მონღოლეთში, განსაკუთრებით ტაძრებზე. იურტა დღესაც გავრცელებულია მონღოლეთის ტერიტორიაზე.
XVII-XVIII საუკუნეების განმავლობაში მმართველებისთვის შენდებოდა გერ-ტერეგი (იურტა-ეტლი). კარაკორუმში ჩატარებული გათხრების დროს იპოვეს დიდი რკინის ღერძები, რომლებსაც ასეთი იურტებისთვის იყენებდნენ. ღერძის სიგრძე იყო 6 მეტრზე მეტი, ხოლო ეტლს 22 ხარი ებმეოდა. ასეთი გერ-ტერეგები ნახსენებია "მონღოლთა საიდუმლო ისტორიაში". შუა საუკუნეების მონღოლთა დროებით დასახლებებში იურტების ჩვეულებრივ წრიულად დგამდნენ, ცენტრში იყო ლიდერის იურტა. ასეთი განლაგება XIV საუკუნეში მეზობლურ განლაგებად შეიცვალა, წრიულად შემდგომში მონასტრები იდგმეოდა.
შინაგანი სივრცის ორგანიზება და ავეის განლაგება ასახავს რელიგიურ კონცეპტებს და ოჯახის წევრების როლებს. თითოეული მიმართულება მნიშვნელოვანია, კარი ყოველთვის სამხრეთისკენ იყურება. მწყემსები იყენებენ მზის განლაგებას იურტის საზურავის მიმართებით როგორც მზის საათს.
კარავი
მინი კარვებმა შესამჩნევი როლი ითამაშეს მონღოლეთის არქიტექტურის განვითარებაში, ამ დროებით თავშესაფრებს ხშირად იყენებდნენ პასტორალურ პირობებში, ნაადამის, დღესასწაულებისა და სხვა შეკრებებისათვის.
იოდგორი პატარა კარავია, სადაც ერთი ან ორი ადამიანი ეტევა. მაიჰანი უფრო დიდი კარავია ადამიანების ჯგუფების მოსათავსებლად. ცაცარი არის ქსოვილი ვერტიკალურ საყრდენებზე, რომელიც კედლებს ანაცვლებს. წაჩირი დიდი, მართკუთხა კარავია ვერტიკალური ქსოვილის კედლებით, ასარი კი ცაცარისა და წაჩირის ზოგადი სახელია.
ლიტერატურა
კატეგორია:აზია კატეგორია:მონღოლეთი კატეგორია:არქიტექტურა
ალუვიური ნიადაგი
მინი|მარჯვნივ|ალუვიური ნიადაგის ჭრილი ალუვიური ნიადაგი — მდინარის აკუმულაციური მოქმედებით წარმოქმნილი ნიადაგი. განეკუთვნება აზონალური ნიადაგების ჯგუფს (იხ. ნიადაგის კლასიფიკაცია).ალუვიური ნიადაგი გვხვდება ყველა ლანდშაფტურ ზონაში, სხვადასხვა სისქისა და განსხვავებული გრანულომეტრიული შედგენილობისაა; სხვადასხვა რაოდენობით შეიცავს კირს, ჰუმუსსა და საკვებ ელემენტებს; მეტ-ნაკლებად ხირხატიანია, ახასიათებს სუსტად დიფერენცირებული ჰორიზონტები და შრიანობა. საქართველოში ალუვიური ნიადაგების საკმაოდ დიდი მასივები გვხვდება კოლხეთის დაბლობზე, ქართლისა და კახეთის ვაკეებზე. განასხვავებენ მცირე სისქის ძლიერ ხირხატიან, საშუალო და დიდი სისქის, უკარბონატო, კარბონატულ, თიხიან-მტვრიან, ძლიერ კარბონატულ („ლამი“), დაჭაობებულ, გაეწრებულ, ჭალის ტყისა და სხვა ალუვიური ნიადაგს. აღმოსავლეთ საქართველოში ალუვიურ ნიადაგს უმეტესად იყენებენ ხორბლეულის, ხეხილის, ვაზისა და ბოსტნეულ-ბაღჩეული კულტურებისათვის; დასავლეთ საქართველოში მოჰყავთ სიმინდი და ბოსტნეული კულტურები, უკარბონატო ალუვიურ ნიადაგზე კი გაშენებულია ჩაი.
ლიტერატურა
კატეგორია:ნიადაგის ტიპები
ჯესი ვეირი
ჯესიკა ლუის ვეირი (დ. 15 ოქტომბერი, 1984) — ინგლისელი მომღერალი და ქველმოქმედი. მისი სადებიუტო სტუდიური ალბომი „Devotion“ (2012), UK Albums Chart-ის ხუთეულში მოხვდა, შემდგომ კი, „Wildest Moments“-ის სახით სინგლი გამოუშვა. მისი შემდეგი ჩანაწერი „Tough love“, რომელიც 2014 წელს ჩაწერა, ლონდონში დიდი პოპულარობით სარგებლობდა. ჯესის ლიამ მაკკლინის (სასცენო სახელი — ჯოკერი) და აარონ ჯერომის (სასცენო სახელი — SBTRKT)-ის კონცერტებზე და ჩანაწერებშიც უმღერია, როგორც ვოკალისტს. 2017 წლის ოქტომბერს, მან მისი მესამე ალბომი, სახელად „Glass House“-ი გამოუშვა.
ადრინდელი ცხოვრება
ჯესი ვეირი „დედოფალი ჩარლოტას საავადმყოფოში“ დაიბადა, ჰამერსმითში, 1984 წლის 15 ოქტომბერს. იგი გაიზარდა კლაფჰამში, ლონდონში. არის ელენის, სოციალური მუშაკის, და ჯონ ვეირის, BBC-ის დოკუმენტარული პროგრამის „Panorama“-ს მომხსენებლის ქალიშვილი. მშობლების განქორწინებისას ჯესი 10 წლის იყო. იგი ბრიტანელი მსახიობის, ჰანა ვეირის უმცროსი დაა. დედამისი-ელენი, ჯესის მუსიკალურ კარიერას თავიდანვე მხარს უჭერდა, ჯესი დედამისს, „მის გმირად“ თვლიდა. იგი ამბობს: „მან აგვღზარდა ჩემი და-ძმა და მე დიდი სიყვარულითა და სიხარულით, ის ყოველთვის მეუბნებოდა, რომ მე შემეძლო ის გამეკეთებინა რაც მე მსურდა.“ ჯესის დედა, ელენი ებრაელია, იგი ბავშვობიდან რელიგიურად იზრდებოდა.
კარეირა
ჯესიმ დულვიჩში, სამხრეთ ლონდონში, „Alleyn“-ის დამოუკიდებელი, საგანმანათლებლო სკოლა დაამთავრა, რის შემდეგ, მან სწავლა „Sussex“-ის უნივერსიტეტში გააგრძელა, სადაც იგი დაეუფლა ინგლისურ ლიტერატურას.
სწავლის შემდეგ, მან მუშაობა გაზეთ „The Jewish Chronicle“-ს ჟურნალისტად დაიწყო, ხოლო შემდეგ, „The Daily Mirror“-ში, როგორც სპორტული ამბების ჟურნალისტი. ასევე სატელევიზიო კომპანიაში, „Love Production“-შიც მუშაობდა, სადაც მისი კოლეგა ერიკ ლეონარდო იყო, რომელიც ცნობილია მისი წიგნის, „გრეის ორმოცდაათი ელფერით“.
ჯესი ალბომ „GlassHouse“-ის ჩაწერიდან ორი წლის შემდეგ სცენაზე დაბრუნდა.
ქველმოქმედია
2014 წლის 15 ნოემბერს ჯესი საქველმოქმედო ჯგუფს Band Aid 30-ს შეუერთდა, რომლებთანაც, სიმღერის უახლესი ვერსია „Do They Know It’s Christmas?“-ი ჩაწერა, შეგროვებული თანხა აღმოსავლეთ აფრიკისთვის, საქველმოქმედოდ გამოიყენეს.
პერსონალური ცხოვრება
2014 წლის აგვისტოს, ჯესი თავის ბავშვობის მეგობარზე, სემ ბეროუსზე დაქორწინდა, მათ 2016 წლის 15 აპრილს პირველი შვილი ეყოლათ, ხოლო 2016 წლის 8 სექტემბერს, მან თავისი მეოერე შვილის დაბადება აღნიშნა.
სქოლიო
კატეგორია:ინგლისელი მომღერლები კატეგორია:დაბადებული 1984 კატეგორია:დაბადებული 15 ოქტომბერი კატეგორია:XXI საუკუნის ინგლისელი მომღერლები
ანდრეი კისკა
ანდრეი კისკა (დ. 2 თებერვალი, 1963) — სლოვაკი ფილანტროპი, მეწარმე და 2014 წლის სლოვაკეთის საპრეზიდენტო არჩევნების შედეგების მიხედვით სლოვაკეთის ახალი პრეზიდენტი.
2014 წლის სლოვაკეთის საპრეზიდენტო არჩევნებში კისკამ თავისი თავი დამოუკიდებელ კანდიდატად წარადგინა. არჩევნების პირველ ტურში, რომელიც 2014 წლის 15 მარტს ჩატარდა და რომელშიც 14 კანდიდატმა მიიღო მონაწილეობა, კისკა 24 %-ით მეორე ადგილზე გავიდა, პარტია „კურსი — სოციალ-დემოკრატია“-ს ლიდერის რობერტ ფიცო შემდეგ, რომელმაც ხმათა 28,2 % მიიღო. იმის გამო, რომ კანდიდატთაგან ვერცერთმა ვერ აიღო 50 %-ზე მეტი 29 მარტისთვის დაინიშნა საპრეზიდენტო არჩევნების მეორე ტური. მეორე ტურში კისკამ დამაჯერებელი გამარჯვება მოიპოვა, ამომრჩეველთა ხმების 59,4%-ის მოპოვებით.
ბიოგრაფია
ანდრეი კისკა დაიბადა 1963 წლის 2 თებერვალს, ქალაქ პოპრადში, ჩეხოსლოვაკიაში, (ამჟამად სლოვაკეთი). დაამთავრა სლოვაკეთის ტექნიკური უნივერსიტეტი, პროფესიით ინჟინერ–ელექტრიკია. ხავერდოვანი რევოლუციის შემდეგ, 1990 წელს ემიგრაციაში წავიდა აშშ–ში, სადაც მშენებლობაზე და ბენზინგასამართ სადგურზე მუშაობდა. ორი წლის შემდეგ ისევ სლოვაკეთში დაბრუნდა და მეწარმეობით დაკავდა. ფლობდა კომპანიებს Triangel–სა და Quatro-ს, რომლებიც საქონელს კრედიტში გასცემდნენ.
ფილანტროპია
2006 წელს, კისკამ, თანადააარსა არაკომერციული, საქველმოქმედო ორგანიზაცია Dobrý anjel (კარგი ანგელოზი), რომლის მეშვეობითაც დონორები ეხმარებიან რთულ ფინანსურ მდგომარეობაში მყოფ ოჯახებს, რომლებიც მათი ერთ–ერთი წევრის სერიოზული დაავადებით (როგორიცაა კიბო) არის განპირობებული. 2014 წლის მონაცემებით, ამ ორგანიზაციაში 140 000–ზე მეტმა ადამიანმა განახორციელა დონაცია.
სქოლიო
კატეგორია:დაბადებული 1963 კატეგორია:მეწარმეები კატეგორია:სლოვაკი პოლიტიკოსები კატეგორია:დაბადებული 2 თებერვალი
სომხური ყაზახა
სომხური ყაზახა (Muscari armeniacum) — მრავალწლოვანი ბალახოვანი მცენარე სატაცურისებრთა ოჯახისა. არ აქვს გამობერილი ყვავილსაფარი, იგი ფორმით კვერცხისებურ-ქოთნისებურია, მუქი ლურჯ-იისფერი, ლურჯი, ცისფერი, იშვიათად – თეთრი. მტევანი მოგრძო-ოვალურია, 4 სმ-მდე სიგრძის. ფოთლები — 2–4, ვიწრო-ხაზური, წვეტიანი, ძირისკენ შევიწროებული. ყვავის და ნაყოფმსხმოიარობს მაის-ივნისში. გავრცელებულია მთელ კავკასიაში, სამხრეთ ევროპასა და ახლო აღმოსავლეთში. საქართველოში გვხვდება ყველა რეგიონში. იზრდება მთის ქვედა სარტყლიდან სუბალპურ სარტყლამდე — კლდოვან-ღორღიან ეკოტოპებზე, კირქვებზე, ტყის პირას, ბუჩქნარში. იყენებენ როგორც დეკორატიულ მცენარეს.
Bandai Namco-ს თამაშების სია
მინი|250პქ|Bandai Namco-ს ოფიციალური ლოგო ეს არის იაპონური კომპანია Bandai Namco Entertainment-ის შექმნილი და გამოცემული ვიდეო თამაშების სია, რომელიც ძირითადად მოიცავს 2006 წლის შემდეგ გამოშვებულ თამაშებს.
იხილეთ აგრეთვე
კატეგორია:Bandai Namco Holdings კატეგორია:ვიდეო თამაშების სიები კომპანიების მიხედვით
სერო-ბატოვი
სერო-ბატოვი (Cerro Batoví) — ბორცვი ურუგვაიში, ზღვის დონიდან 224 მეტრზე. მდებარეობს ქალაქ ტაკუარემბოდან 25 კილომეტრში.
სერო-ბატოვი მდებარეობს ტაკუარემბოს დეპარტამენტში, კუჩილია-დე-აედოს ბორცვიან მასივში. გუარანის ენაზე „ბატოვი“ ნიშნავს ქალწულის ძუძუს. ბორცვის ფორმა უცნაურია და ძუძუს წააგავს.
სერო-ბატოვი ტაკუარემბოს დეპარტამენტის სიმბოლოდ მიიჩნევა.
რესურსები ინტერნეტში
კატეგორია:ურუგვაის მთები
დიაზოტის პენტოქსიდი
დიაზოტის პენტოქსიდი ქიმიური ნივთიერებაა ფორმულით N2O5. ის ასევე ცნობილია სახელით აზოტის პენტოქსიდი. N2O5 წარმოადგენს ერთ-ერთ ბინარულ აზოტის ოქსიდს, ერთ-ერთს ნაერთების ოჯახიდან, რომლებიც აზოტისა და ჟანგბადისაგან შედგებიან. ის არასტაბილური და საშიში მჟანგავია, რომელსაც წარსულში ქლოროფორმის ხსნარის სახით იყენებდნენ ნიტრირების რეაქციაში და რომელიც ძირითადად ჩანაცვლდა გაცილებით უსაფრთხო ნიტრონიუმის ტეტრაფთორბორატით (NO2BF4)
N2O5 იმ იშვიათი ნივთიერებების სიიდანაა, რომლებიც სტრუქტურას გარემო პირობებზე დამოკიდებულებით იცვლიან: ზოგადად ის მარილია, მაგრამ ზოგიერთ შემთხვევაში პოლარული მოლეკულის სტრუქტურას იძენს:
სინთეზი და თვისებები
N2O5 პირველად 1840 წელს დევილმა(Deville) მიიღო AgNO3-ზე ქლორის მოქმედებით. ლაბორატორიაში მისაღებად რეკომენდებული გზა აღიწერება როგორც აზოტმჟავის დეჰიდრატაცია ტეტრაფოსფორის დეკაოქსიდით:
N2O5 უფერო კრისტალებია, რომლებიც ოთახის ტემპერატურაზე ოდნავ მაღლა სუბლიმაციას განიცდიან. დროთა განმავლობაში მარილი აზოტის დიოქსიდად და ჟანგბადად იშლება.
ბრაიან ლაუდრუპი
ბრაიან ლაუდრუპი (Brian Laudrup; დ. 22 თებერვალი, 1969, ავსტრია) — დანიელი ფეხბურთელი. დანიის ოთხგზის საუკეთესო ფეხბურთელი (1989, 1992, 1995, 1997). ძმასთან, მიკაელ ლაუდრუპთან ერთად ასპარეზობდა დანიის ნაკრებში. გახდა ევროპის ჩემპიონი ევრო 1992-ზე.
დიაზოტის პენტოქსიდი
სტრუქტირა
მინი|მარცხნივ|აირად მდგომარეობაში მყოფი N2</subO 5-ის [[ლუისის სტრუქტურა]] მყარი N2O5 მარილია, რომელიც განცალკევებული ანიონებისა და კათიონებისაგან შედგება. კათიონი წრფივი ნიტრონიუმის იონი NO2+-ა, ანიონი კი ბრტყელ ნიტრატის NO3− იონს წარმოადგენს. ამიტომ ამ მყარ მასას შეიძლება ნიტრონიუმის ნიტრატი ვუწოდოთ. მასში აზოტის ორივე ცენტრი დაჟანგულობის ხარისხ +5-ის მატარებელია.
N2O5 -ის სუბლიმაციისას მიღებულ აირად მდგომარეობაში მისი მოლეკულის განლაგება იცვლება და იძენს ფორმულას O2N–O–NO2. იგივე შედეგი მიიღწევა მყარი მასის ისეთ არაპოლარულ გამხსნელებში გახსნიას, როგორებიცაა ნახშირბადის ტეტრაქლორიდში. აირად მდგომარეობაში O–N–O ბმის კუთხე 133°-ია და N–O–N-ის 114°. როცა აირადი N2O5 მომენტალურად იყინება, ის იძენს მეტასტაბილურ მოლეკულურ ფორმას, რომელიც −70 °C-ის ზემოთ ეგზოთერმულად გადადის იონურ ფორმაში.
ბრაიან ლაუდრუპი
რესურსები ინტერნეტში
კატეგორია:დანიელი ფეხბურთელები კატეგორია:დაბადებული 1969 კატეგორია:1998 წლის მსოფლიო საფეხბურთო ჩემპიონატის ფეხბურთელები კატეგორია:ბრონდბიუს ფეხბურთელები კატეგორია:მიუნხენის ბაიერნის ფეხბურთელები კატეგორია:ფიორენტინას ფეხბურთელები კატეგორია:მილანის ფეხბურთელები კატეგორია:ჩელსის ფეხბურთელები კატეგორია:ამსტერდამის აიაქსის ფეხბურთელები კატეგორია:კოპენჰაგენის ფეხბურთელები კატეგორია:ფიფას 100-ეული კატეგორია:დაბადებული 22 თებერვალი
დიაზოტის პენტოქსიდი
რეაქციები და გამოყენება
დიაზოტის პენტოქსიდის ხსნარი, მაგალითად ქლოროფორმში გამოიყენებოდა NO2 ფუნქციონალური ჯგუფის ნივთიერებაში შესაყვანად. ამ რეაქციას ნიტრირება ეწოდება და შემდეგნაირად გამოიყურება:
სადაც Ar არენის ნაწილს წარმოადგენს.
N2O5 ყველაზე ხშირად ასაფეთქებელი ნივთიერებების წარმოებისას გამოიყენება.
ატმოსფეროში დიაზოტის პენტოქსიდი NOx ნაერთების, რომლებიც ოზონის შრის დაშლის ძირითად ინიციატორები არიან, რეზერვუარს წარმოადგენს: მისი წარმოქმნა წარმოადგენს ნულოვან ციკლს, სადაც NO და NO2 დროებით არააქტიურ მდგომარეობაში იმყოფებიან.
NO2BF4
ნაერთ N2O5-ის NO3− ნაწილის BF4−-ით ჩანაცვლებით მივიღებთ ნიტრონიუმის ტეტრაფთორბორატს (NO2BF4, CAS#13826-86-3). აღნიშნული მარილი ისეთივე აქტიურია როგორც NO2+, მაგრამ თერმულად მდგრადია და იშლება მხოლოდ დაახლ. 180 °C ტემპერატურის დროს. (დაშლის პროდუქტებს წარმოადგენენ NO2F და BF3. NO2BF4 ბევრი ორგანული ნივთიერების ნიტრირებისათვის გამოიყენება. განსაკუთრებულად შეიძლება აღინიშნოს არენებისა და ჰეტეროციკლური ნივთიერებების ნიტრირება. NO2+ ჯგუფის აგრესიულობის შემდგომი გაზრდა შესაძლებელია ძლიერი მჟავებით, რომლებიც "ზე-ელექტროფილურ" HNO22+-ს წარმოქმნიან.
საფრთხე
N2O5 ძლიერი მჟანგავია, რომელიც ბევრ ამონიუმის მარილთან და ორგანულ ნაერთთან ფეთქებად ნარევებს ქმნის. მისი დაშლისას კი ძლიერ ტოქსიკური აზოტის დიოქსიდი გამოიყოფა
ბილი (ასტარის რაიონი)
ბილი  (Bili) — სოფელი აზერბაიჯანში, ლენქორანის რეგიონის ასტარის რაიონში.
სქოლიო
კატეგორია:ასტარის რაიონის სოფლები
კოლაბორაციონიზმი
კოლაბორაციონიზმი (collaboration — „თანამშრომლობა“) — გაცნობიერებული, ნებაყოფლობითი და განზრახული თანამშრომლობა მტერთან, რომელიც მიმართულია საკუთარი ქვეყნის საზიანოდ. ტერმინი უფრო ხშირად გამოიყენება ვიწრო მნიშვნელობით: ოკუპანტებთან თანამშრომლობა.
გამოყოფენ კოლაბორაციონიზმის ორ ფორმას:
ტერმინმა ნეგატიური მნიშვნელობა შეიძინა მეორე მსოფლიო ომის დროს. საფრანგეთში კოლაბორაციონისტებს უწოდებენ იმ პირებს, რომლებიც ევროპაში ფაშისტური გერმანიის მიერ ოკუპირებულ ტერიტორიებზე 1939-1945 წლებში თანამშრომლობდნენ ნაცისტებთან.
სქოლიო
* კატეგორია:სამხედრო სამართალი კატეგორია:საფრანგეთის ისტორია
ბინაბაი
ბინაბაი (Binabəy) — სოფელი აზერბაიჯანში, ლენქორანის რეგიონის ასტარის რაიონში.
რესურსები ინტერნეტში
კატეგორია:ასტარის რაიონის სოფლები